50. ΝΟΜΟΘΕΤ. ΔΙΑΤΑΓΜΑ υπ’ αριθ. 194 της 29/31 Μαΐου 1969 (ΦΕΚ Α΄ 103) Περί τροποποιήσεως Πολεοδομικών τινών διατάξεων. ΄Αρθρ.1.-(Αντικαθίστανται αι παρ. 1 και 3 άρθρ. 53 Ν.Δ. της 17 Ιουλ./16 Αυγ. 1923, ανωτ. σελ. 256,01). Άρθρ.2.-1.Κυρούται αφ’ ης εξεδόθη η υπ’ αριθ. Ε. 39941/2287/21.10.67 απόφασις του Υπουργού Δημ. Έργων, (ανωτ. σελ. 294,07). 2.Η ως άνω κυρουμένη απόφασις θέλει ισχύσει μέχρι της τροποποιήσεώς της κατά την παρ. 3 του άρθρ. 53 του από 17.7.23 Ν.Δ/τος, ως τροποποιείται δια του άρθρ. 1 του παρόντος. ΄Αρθρ.3.-1.Αι εις τας παρ. 4 και 6 του άρθρ. 1 του Α.Ν. 395/1968 «περί του ύψους των οικοδομών και του συστήματος της ελευθέρας δομήσεως» μνημονευόμεναι παρ. 1 και 2 διορθούνται, αφ’ ης ο Νόμος ούτος ίσχυσεν, εις παρ. 1 και 3 (ανωτ. σελ. 294,09). 2.Αι εις την παρ. 3 του άρθρ. 3 του αυτού Α.Ν. 395/1968 μνημονευόμεναι παρ. 1, 3 και 4 του άρθρ. 1 του Α.Ν. 395/1968 διορθούνται, αφ’ ης ο Νόμος ούτος ίσχυσεν εις παρ. 1, 3, 4 και 5 του άρθρ. 1 του Α.Ν. 395/1968 (ανωτ. σελ. 294,09). 3.Η εν τη παρ. 6 του άρθρ. 1 του αυτού ως άνω Α.Ν. 395/1968 προβλεπομένη αποκλειστική προθεσμία προς έκδοσιν Β.Δ/των περί των λοιπών περιοχών της Χώρας ορίζεται εις εν και ήμισυ έτος (ανωτ. σελ. 294,09). Δια του Ν.Δ. 758/1970 (κατωτ. αριθ. 57) η ανωτέρω προθεσμία προς έκδοσιν Β.Δ./των παρετάθη επί εν έτος από της λήξεώς της. 4-5.(Αντικαθίστανται αι παρ. 5 και 6 άρθρ. 3 Α.Ν. 395/1968, ανωτ. σελ. 294,10). 6.Άδειαι οικοδομήσεως εις το λεκανοπέδιον Αττικής και εις την περιοχήν Θεσσαλονίκης, εκδοθείσαι μετά την έναρξιν ισχύος του Α.Ν. 395/1968 και προ της εκδόσεως των υπό της παρ. 6 του άρθρ. 1 αυτού προβλεπομένων Β.Δ/των προς καθορισμόν των εξαιρουμένων της αυξήσεως των υψών περιοχών, θεωρούνται ως νομίμως εκδοθείσαι δια τα προ της εξαιρέσεως της περιοχής προκύπτοντα, κατά  Σελ. 294,14(α) τας διατάξεις των παρ. 1 έως 5 του άρθρ. 1 του Α.Ν. 395/1968 ύψη και συντελεστήν δομήσεως. Το αυτό ισχύει και δι’ αδείας οικοδομήσεως εις τας λοιπάς περιοχάς της Χώρας, εκδοθείσας ή εκδοθησομένας προ της εκδόσεως των δι’ αυτάς προβλεπομένων υπό της αυτής διατάξεως, ως τροποποιείται δια της παρ. 3 του παρόντος άρθρου Β.Δ/των. Άρθρ.4.-Η υπό των διατάξεων της παρ. 4 του άρθρ. 2 του Α.Ν. 410/16.5.68 «περί αυθαιρέτων οικοδομικών κατασκευών» προβλεπομένη εξάμηνος από της δημοσιεύσεως της υπ’ αριθ. Ε. 22846/1968 κοινής αποφάσεως των Υπουργών Οικονομικών και Δημοσίων Έργων (ΦΕΚ 293/20.5.1968 τεύχ. Β΄) προθεσμία υποβολής δηλώσεως, παρά των κυρίων ή συγκυρίων οικοδομικών κατασκευών ανεγερθεισών άνευ αδείας ή καθ’ υπέρβασιν τοιαύτης, παρατείνεται αφ’ ης έληξεν μέχρι της 31ης Δεκ. 1969. Δηλώσεις υποβληθείσαι μετά την λήξιν της ως άνω παρατεινομένης προθεσμίας θεωρούνται ως εμπρόθεσμοι. Άρθρ.5.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως πλην άλλως ορίζεται εις τας καθ’ έκαστα διατάξεις αυτού. 23.Δ.α.50 Σχέδια Πόλεων

[Source: greek_legal_code_raptarchis | Tokens: 2520]